Oekraïne: Komediant kan president word | Netwerk24
Oekraïne: Komediant kan president word
Oekraïners stem Sondag in die tweede ronde van 'n verkiesing wat 'n komediant met geen vorige politieke ondervinding die president kan maak van 'n land wat in 'n oorlog gewikkel is.
'n Vrou stem in Kiëf, hoofstad van die Oekraïne. Foto: Vadim Ghirda, AP
AP Foto: Vadim Ghirda, AP
Wolodimir Zelenskij, wat die rol van 'n fiktiewe president in 'n televisiereeks speel, is volgens meningspeilings 'n gewilder keuse as die huidige pres. Petro Porotsjenko, wie se gewildheid kwyn weens bloot sporadiese pogings om korrupsie vas te vat en 'n dalende lewenspeil.
Zelenskij se belofte om teen korrupsie te veg, resoneer met Oekraïners wat keelvol is vir die status quo in 'n land van 42 miljoen mense wat byna drie dekades nadat hy van die Sowjet-Unie onafhanklik geword het, steeds een van Europa se armste lande bly. – Reuters